Dit sal beter word - Voelgoedboeke
TuisWinkelVoelgoedboekeSkrywerDit sal beter word
VIND HOOP NET HIER NOU DADELIK
"Die lewe maak seer. Tog is hierdie nie 'n boek oor seerkry en swaarkry nie. Dit vertel hoe pyn lyk, waar dit vandaan kom en waarheen dit met ons op pad is. Maar die fokus is op oorwinning en genesing.
"Natuurlik kan niemand swaarkry en seerkry ontsnap nie. Die lewe is nie regverdig nie en elke persoon sal mettertyd in 'n mindere of 'n meerdere mate pyn ervaar. Daarom nooi ek jou om 'n pad saam met my te stap – dat ons lyding kan uitoorlê met die oorwinning waarvan ons by Jesus geleer het.
"Die kerk is 'n plek van genesing, maar kos, medisyne, die natuur, kunswerke, berading, humor, en musiek kan ook mense help om heel te word. As jy dit regkry om God se mooi dinge raak te sien te midde van jou pyn, kan swaarkry jou 'n mooier mens maak.
"Stap saam en leer hoe jy jou kop kan regop hou wanneer die lewe jou druk. Vind uit hoe om gesond en mooi te leef, al gaan dinge moeilik. Laat hierdie boek toe om jou sterk te maak, sodat seerkry nooit jou innerlike krag en skoonheid by jou steel nie.
"Dit sal beter word!"
SKU: 9781432203290 (CDI14) Kategorieë: Bemoediging, Christelik, Gedrukte Boeke, Skrywer, Voelgoedboeke